b'\n_START_ARTICLE_\nLitargit\n_START_SECTION_\nZgodovina\n_START_PARAGRAPH_\nIme litargit izhaja iz gr\xc5\xa1kega izraza \xce\xbb\xce\xb9\xce\xb8\xce\xac\xcf\x81\xce\xb3\xce\xbd\xcf\x81\xce\xbf\xcf\x82 [lith\xc3\xa1rgiros], s katerim je gr\xc5\xa1ki zdravnik Pedanij Dioskurid poimenoval  snov, ki je nastala v metalur\xc5\xa1kem procesu lo\xc4\x8devanja svinca in srebra._NEWLINE_Izraz litargit se je kasneje kombiniral in uporabljal tudi za druge snovi: zlatov litargit,  na primer, je bil litargit, pome\xc5\xa1an z rde\xc4\x8dim svincem (Pb(II,III) oksid), srebrov litargit je bil stranski produkt lo\xc4\x8devanja srebra in svinca, bizmutov litargit pa produkt oksidacije bizmuta. Uporabljal se je tudi kot sozna\xc4\x8dnica za beli svinec (2PbCO\xe2\x82\x83\xe2\x80\xa2Pb(OH)\xe2\x82\x82)'